
[image: C:\Users\Ionela\Documents\Header Centrul Cultural Municipal- var 8.jpg]

	CUI: 7538326
	NR. _______/23.09.2026
	
ANUNȚ

           Centrul Cultural Municipal Râmnicu Vâlcea anunță scoaterea la concurs, cu respectarea Legii  141/2025 privind unele măsuri fiscal-bugetare și a Hotărârii nr.1336/2022 pentru aprobarea  Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice cu modificările și completările ulterioare, a postului vacant, personal contractual de execuție, pe perioadă nedeterminată de:
              1.Referent de specialitate grad IA– Compartiment secretariat artistic – 1 post.
 Durata normală a timpului de lucru 8h/zi, respectiv 40h/săptămână.
	Dosarul de concurs va conține următoarele documente:
a) Formular de înscriere la concurs (model prevăzut la anexa nr.2 la H.G.nr.1336/2022);
b) Copia actului de identitate sau orice alt document care atestă identitatea, potrivit legii, aflat în termen de valabilitate;
c) Copia certificatului de căsătorie sau a altui document prin care s-a realizat schimbarea de nume ,dupa caz;
d) Copiile documentelor care să ateste nivelul studiilor si ale altor acte care atestă efectuarea unor specializări și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) Copia carnetului de muncă, a adeverinței eliberate de angajator pentru perioada lucrată,  care să ateste vechimea în muncă, și în specialitatea studiilor solicitate pentru ocuparea postului (model orientativ al adeverinței este prevăzut la anexa nr.3 la H.G. nr.1336/2022;
f) Certificat de cazier judiciar sau,  după caz, extrasul de pe cazierul judiciar;
g) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel puțin 6 luni anterior derulării concursului, inclusive copie certificat într-un grad de handicap,dacă este cazul;
h) Curriculum vitae, model comun european.
Adeverința medicală care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la lit. b)-e), precum și copia certificatului de încadrare într-un grad de handicap se prezintă însoțite de documentele originale, care se certifică ”conform cu originalul”de către secretarul comisiei de concurs.
În cazul documentului prevăzut la lit.f) poate fi înlocuit cu o declarație pe propria răspundere că nu are antecedente penale. În cazul în care este declarat admis la selecția dosarelor și nu a solicitat expres la înscrierea la concurs preluarea informațiilor privind antecedente penale direct de la autoritatea sau instituția publică competentă cu eliberarea certificatelor de cazier judiciar are obligația de a complete dosarul de concurs cu originalul documentului prevăzut la lit f), anterior datei de susținere a probei și/sau probei practice.În situația în care candidatul solicită expres în formularul de înscriere preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

Dosarele de concurs se depun la sediul Centrului Cultural Municipal din Râmnicu Vâlcea, str. Tudor Vladimirescu, nr.15, jud. Vâlcea la Compartimentul Juridic și Resurse Umane, ultima zi de depunere fiind 08 octombrie 2026, ora 14.00 sau la adresa ru.filarmonicavl@gmail.com 
Persoana de contact: Chirea Cristiana, telefon 0350803036.
În situația în care candidații transmit dosarele de concurs prin Poșta Română, serviciul de curierat rapid, poștă electronică sau platformele informatice ale instituțiilor sau autoritățiilor publice, candidații primesc codul unic de identificare la o adresă de  e-mail comunicată de către aceștia și au obligația de a se prezenta la secretarul comisiei de concurs cu documentele în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise.
Transmiterea documentelor prin poșta electronică sau prin platformele informatice ale autoritățiilor sau instituțiilor publice se realizeazăîn format pdf cu volum maxim de 1 MB, documentele fiind acceptate doar în formă lizibilă.
CONDIȚII GENERALE DE PARTICIPARE LA CONCURS:
Poate participa la concurs persoana care îndeplinește condițiile prevăzute de Legea nr.53/2003 Codul Muncii, republicată, cu modificările și completările ulterioare și cerințele specific prevăzute la art.542 alin (1) și alin (2) din O.U.G. nr.57/2019 privind Codul Administrativ, cu modificările și completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene ;
b) cunoaşte limba română, scris şi vorbit;
c) are capacitatea de muncă în conformitate cu prevederile Legii nr.53/2003- Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securității naționale, contra autorităţii, contra umanităţii,infracțiuni de corupție sau de serviciu, infracțiuni de fals ori contra înfăptuirii săvârșite justiției, infracţiuni săvârşite cu intenţie, care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a a exercitării unei profesii.

CONDIȚII SPECIFICE DE PARTICIPARE LA CONCURS:
     - condiții de studii: studii superioare de specialitate în domeniul stiintele comunicarii ;
     - condiții de vechime: minim 6 ani și 6 luni vechime  în specialitatea studiilor.
Tipul probelor de concurs, locul, data și ora desfășurării acestora:
Concursul va avea loc la sediul Centrului Cultural Municipal din Râmnicu Vâlcea, Bdul Tudor Vladimirescu, nr.15, jud. Vâlcea, astfel:
- termen depunere dosare de concurs: 08 octombrie 2026 – ora 1400;
- proba scrisă: 15 octombrie 2026 – ora 0900;
- interviu: 21 octombrie 2026 – ora 0900.

Condițiile de participare la concurs și bibliografia sunt afișate la sediul Filarmonicii ”Ion Dumitrescu” și pe pagina de internet: www.filarmonica-valcea.ro.

Calendarul de desfășurare a concursului:
- 24.09.2026 – afișare anunț concurs;
- 08.10.2026 – ora 1400- data și ora limită pentru depunerea dosarelor de concurs;
- 09.10.2026 – selecția dosarelor de concurs;
- 12.10.2026 – ora 1400 afișarea rezultatelor selecției dosarelor de concurs;
- 13.10.2026 – ora 1300depunere și soluționare contestații selecție dosare;
- 14.10.2026 – ora 1400 afișare rezultate contestații dosare;
- 15.10.2026 – ora 0900 – probă scrisă; 
- 16.10.2026 – ora 1400 afișare rezultate probă scrisă;
- 19.10.2026 – ora 1300 depunere contestații probă scrisă;
- 20.10.2026 – ora 1300soluționare contestații probă scrisă;
- 21.10.2026 – ora 0900 – interviu;
- 22.10.2026 – afișare rezultate probă interviu;
- 23.10.2026 – depunere contestații probă interviu;
- 26.10.2026 – soluționare contestații probă interviu;
- 27.10.2026 – comunicare rezultate finale concurs.

Bibliografie:
1.Ordonanța nr.21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic cu modificările și completările ulterioare;
2.Ordonanța 39/2005 privind cinematografia cu modificările și completările ulterioare;
3.Legea 544/2001 privind accesul la informații de interes public cu modificările și completările ulterioare;
4.Legea 202/2002 privind egalitatea de șanse 
5 Ordonanta 137/2000 privind prevenirea și sancționarea tuturor formelor de discriminare;
6.Titlul II- Contractul individual de muncă din Legea 53/2003- Codul muncii , republicată cu modificările și completările ulterioare ;
 7.Regulamentul de organizare și funcționare al Centrului Cultural Municipal Rm.Vâlcea.

